Държавен вестник, бр. 68, 2007 г., стр. 71

Б Р О Й  68
Д Ъ Р Ж А В Е Н   В Е С Т Н И К
С Т Р .  71
(4) Монтирането, въвеждането и поддържането
на УРОП е задължение на собственика на обекта, в
който се въвежда.
(5) Конкретните настройки и въздействието на
УРОП се определят съгласувано с електроенергий-
ния системен оператор.
Чл. 38. (1) За електропроводите, свързващи пот-
ребителя и работещи в паралел с електропренос-
ната мрежа на напрежение 110 kV и по-високо,
задължително се осигуряват устройства за пренос
на сигнали за ускоряване (съвместно действие) на
релейните защити в двата края на свързващия елек-
тропровод.
(2) При необходимост заинтересованите страни
съгласуват автоматично дистанционно изключване
на прекъсвач в съседна електрическа уредба при
действие на УРОП.
(3) Конкретните технически решения са предмет
на проект и се съгласуват с електроенергийния сис-
темен оператор, като времето за пренос на сигнали-
те не трябва да бъде по-голямо от 20 ms.
Чл. 39. (1) Настройките на релейните защити в
електрическите уредби на потребителя се определят
и предлагат в проекта и преди началото на експло-
атацията се уточняват и съгласуват с електроенер-
гийния системен оператор на базата на актуализи-
рани изчисления.
(2) Настройките на релейните защити на присъ-
единенията между електрическите уредби на потре-
бителя и електроенергийната система се определят
от електроенергийния системен оператор.
(3) Настройките на релейните защити и автома-
тични устройства, монтирани в уредбите на потре-
бителя, са задължителни и се изпълняват от него.
Чл. 40. За нуждите на управлението на електро-
енергийната система задължително се осигуряват
следните комуникационни възможности:
1. телефон (основен и резервен, мобилен);
2. факс;
3. телеизмерване и телесигнализация;
4. телеуправление;
5. дистанционно четене на данни от средствата
за търговско измерване.
Чл. 41. (1) В договора, сключен съгласно чл. 62,
преносното предприятие и ползвателите задължи-
телно се договарят за разпределяне на отговор-
ностите в мястото на присъединяване и уточняват
следното:
1. собственост, управление, поддръжка;
2. оперативни схеми;
3. списък на съоръженията;
4. списък на средствата за измерване и телекому-
никация;
5. достъп до обекта;
6. проверки на релейните защити;
7. ремонтни работи;
8. координация на безопасността.
(2) В зависимост от конкретните условия елект-
роенергийният системен оператор може да изиска
от потребителите монтирането на противоаварийна
автоматика, изпълняваща защитни функции в мяс-
тото на присъединяването им. Защитните функции
(логиката на автоматиката), настройките и мястото
на монтирането є се определят от ЕСО, а доставка-
та и монтажът са за сметка на потребителя, ако е в
неговата собственост.
Раздел IV
Технически изисквания за присъединяване на про-
изводители
Чл. 42. (1) Електрическите синхронни и асин-
хронни генератори трябва да бъдат пригодни за про-
дължителна експлоатация при всички възможни
експлоатационни и климатични условия в мястото
на тяхното инсталиране.
(2) Електрическите генератори трябва да бъдат
конструирани и монтирани така, че да издържат без
повреди при възникване на внезапно трифазно късо
съединение на клемите на генератора.
(3) Номиналната активна мощност на електри-
ческите генератори трябва да се запазва при откло-
нение на напрежението на клемите на генератора до
± 5 % и на честотата до ± 2,5 %.
(4) При отклонения на напрежението в мястото
на присъединяване в диапазон +/-10 % от номинал-
ната стойност работната точка на генератора при
максимално натоварване трябва да остава в грани-
ците на работната му P-Q диаграма.
(5) При отклонения на честотата генераторите
трябва да остават включени и да доставят мощ-
ност към електропреносната мрежа съгласно изис-
кванията на завода производител. При липса на
такива изисквания генераторите трябва да оста-
ват включени и да доставят мощност към елект-
ропреносната мрежа най-малко със следната про-
дължителност:
Честотен диапазон*
Минимална
продължителност*
От 50,5 Hz до 51,5 Hz
15 min
От 49 Hz до 50,5 Hz
постоянно
От 48,5 Hz до 49 Hz
1 h
От 48 Hz до 48,5 Hz
20 min
От 47,5 Hz до 48 Hz
10 min
*Честотните диапазони и минималната продъл-
жителност за генераторите в АЕЦ и ВяЕЦ се уточ-
няват в договора за присъединяване и договора по
чл. 62 между Електроенергийния системен оператор
и централата в зависимост от технологичния регла-
мент за безопасна експлоатация на съответните
ядрени блокове или технологичните особености на
ВяЕЦ и в съответствие с чл. 43, ал. 4.
(6) Производствените агрегати, освен тези в АЕЦ
и ВяЕЦ, трябва да са пригодени за надеждно преми-
наване от произволна работна точка в режим на
захранване само на собствени нужди. При това агре-
гатите трябва да са в състояние да работят най-мал-
ко два часа в този режим.
Чл. 43. (1) Електроенергийният системен опера-
тор определя изисквания към производителите, ко-
ито влияят върху сигурността на работа на електро-
енергийната система и са необходими за изпълне-
ние на защитния план и плана за възстановяване.
(2) Производителите на електроенергия от ТЕЦ
са длъжни да приемат и изпълняват:
1. автоматично честотно отделяне на остров и/или
на собствени нужди;
2. автоматично бързо разтоварване при повиша-
ване на честотата и условия, определени от електро-
енергийния системен оператор;
3. работа в островен режим и ресинхронизация
към електроенергийната система;